62021CO0592_INF
Tiesas (astotā palāta) 2022. gada 30. septembra rīkojums ĒDIENS & KM.LV
(lieta C-592/21)
Lūgums sniegt prejudiciālu nolēmumu – Tiesas Reglamenta 99. pants – Publiskais iepirkums – Direktīva 2014/24/ES – Procedūras norise – Dalībnieku izvēle – Atlases kritēriji – Tehniskās un profesionālās spējas – 58. panta 4. punkts – Pierādījumu veidi – Eiropas vienotais iepirkuma procedūras dokuments – 59. pants – Paļaušanās uz citu subjektu spējām – 63. panta 1. punkts – Ekonomikas dalībnieku grupa – Nosacījums par profesionālo pieredzi, kurš līguma slēgšanas tiesību piešķiršanas gadījumā jāizpilda grupas dalībniekam, kas atbildīgs par to darbību veikšanu, kuru dēļ attiecīgā pieredze prasīta – Iepirkuma procedūras dokumentos neparedzēts nosacījums – Pilnsabiedrības gadījumā esošas solidāras atbildības sistēmas ietekmes neesamība
1.
Prejudiciālie jautājumi – Atbilde, kas nerada nekādas pamatotas šaubas – Atbilde, kas var tikt skaidri izsecināta no judikatūras – Reglamenta 99. panta piemērošana
(Tiesas Reglamenta 99. pants)
(skat. 18. un 19. punktu)
2.
Tiesību aktu tuvināšana – Būvdarbu, piegādes un pakalpojumu publiskā iepirkuma procedūras – Direktīva 2014/24 – Līguma slēgšanas tiesību piešķiršana – Kvalitatīvie atlases kritēriji – Tehniskās un profesionālās iespējas – Iespēja atsaukties uz citu subjektu iespējām – Nosacījumi – Profesionālā pieredze – Nosacījums, kas ir jāizpilda tikai vienam dalībniekam, kurš ekonomikas dalībnieku grupas ietvaros ir atbildīgs par to darbību veikšanu, kas prasa šādu pieredzi – Pieļaujamība
(Eiropas Parlamenta un Padomes Direktīvas 2014/24 58. panta 4. punkts, 59. pants un 63. panta 1. punkta otrā daļa)
(skat. 25.-29., 34. punktu un rezolutīvo daļu)
3.
Tiesību aktu tuvināšana – Būvdarbu, piegādes un pakalpojumu publiskā iepirkuma procedūras – Direktīva 2014/24 – Līguma slēgšanas tiesību piešķiršana – Kvalitatīvie atlases kritēriji – Tehniskās un profesionālās iespējas – Iespēja atsaukties uz citu subjektu iespējām – Nosacījumi – Precizējumu neesamība iepirkuma procedūras dokumentos – Ietekme
(Eiropas Parlamenta un Padomes Direktīvas 2014/24 19. panta 2. punkta otrā daļa)
(skat. 30. un 31. punktu)
Rezolutīvā daļa
Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK 63. panta 1. punkts, aplūkots kopsakarā ar tās 59. pantu,
ir jāinterpretē tādējādi, ka:
tad, kad ir konstatēts, ka gadījumā, ja pakalpojumu līguma slēgšanas tiesības tiek piešķirtas ekonomikas dalībnieku grupai, to darbību veikšana, kurām ir nepieciešama pieredze, tiks uzticēta tikai vienam grupas dalībniekam, – grupa–pretendente, lai pierādītu, ka tā atbilst nosacījumam par pieredzi, ko līgumslēdzēja iestāde ir noteikusi atbilstoši šīs direktīvas 58. panta 4. punktam, var paļauties vienīgi uz minētā šīs grupas dalībnieka pieredzi, pat ja iepirkuma procedūras dokumentos tieši nav paredzēts, ka ekonomikas dalībnieku grupas dalībniekiem individuāli ir jāatbilst šim nosacījumam.